Такую акцыю музей ладзіць да Дзён еўрапейскай спадчыны, якія адзначаюцца ў Беларусі з 9 па 11 верасня. Супрацоўніца музея Святлана Ходар паведамiла “Твайму Стылю“, што ў мінулым годзе гэтыя дні музей адзначаў выставай у Каложскай царкве. У гэтым годзе праз бясплатны ўваход музей хоча далучыць людзей да еўрапейскай культурнай спадчыны, часткай якой з’яўляюцца і яго экспанаты. Увазе наведнікаў Гродзенскі дзяржаўны музей гісторыі рэлігіі прапануе 2 экспазіцыі: “Эпоха. Час. Будынак” – 5 залаў і “Рэлігія і культура ў Беларусі з дахрысціянскіх часоў да 15 стагоддзя” – 6 залаў. У наступным годзе плануецца адкрыць яшчэ 4 залы, якія дазволяць прасачыць развіццё рэлігіі ў Беларусі да 18 стагоддзя.